**ZAKON**

**O IZMJENAMA I DOPUNI ZAKONA O SOCIJALNOJ ZAŠTITI**

Član 1.

U Zakonu o socijalnoj zaštiti („Službeni glasnik Republike Srpske“, br. 37/12, 90/16, 94/19 i 42/20), u članu 23. riječi: „plata nakon oporezivanja“ zamjenjuju se riječima: „neto plata“.

Član 2.

U članu 24. stav 1. mijenja se i glasi:

„(1) Visina novčane pomoći utvrđuje se zavisno od broja članova porodice, u procentu od osnovice iz člana 23. ovog zakona i iznosi:

a) za pojedinca 17% od osnovice,

b) za porodicu sa dva člana 22% od osnovice,

v) za porodicu sa tri člana 27% od osnovice,

g) za porodicu sa četiri člana 30% od osnovice i

d) za porodicu sa pet i više članova 33% od osnovice.“

Član 3.

U članu 25. u st. 2. i 3. riječi: „plate nakon oporezivanja“ zamjenjuju se riječima: „neto plate“.

Član 4.

Član 34. mijenja se i glasi:

„Visina dodatka za pomoć i njegu drugog lica obračunava se u procentu od prosječne neto plate ostvarene u Republici u prethodnoj godini i iznosi:

a) 22% od osnovice za lice koje cjelodnevno i u potpunosti zavisi od drugog lica u zadovoljavanju osnovnih životnih i fizioloških potreba, koje nije u mogućnosti da samo zadovolji te potrebe ni uz upotrebu bilo kojih pomagala i

b) 11% od osnovice za lice kojem je neophodna djelimična pomoć drugog lica u zadovoljavanju osnovnih životnih i fizioloških potreba.“

Član 5.

Član 35b. mijenja se i glasi:

„Visina lične invalidnine stečene ostvarivanjem prava na ličnu invalidninu obračunava se u procentu od prosječne neto plate ostvarene u Republici u prethodnoj godini i iznosi:

a) 17% od osnovice za lice kome je utvrđeno tjelesno oštećenje u visini od 100%,

b) 14% od osnovice za lice kome je utvrđeno tjelesno oštećenje u visini od 90%,

v) 12% od osnovice za lice kome je utvrđeno tjelesno oštećenje u visini od 80%,

g) 10% od osnovice za lice kome je utvrđeno tjelesno oštećenje u visini od 70%.“

Član 6.

U članu 58. u st. 2. i 3. riječi: „plate nakon oporezivanja“ zamjenjuju se riječima: „neto plate“.

Član 7.

Poslije člana 148b. dodaje se novi član 148v. koji glasi:

„Član 148v.

(1) Za korisnike prava na novčanu pomoć, prava na ličnu invalidninu i prava na dodatak za pomoć i njegu drugog lica koji su pravo ostvarili do stupanja na snagu ovog zakona Centar će, po službenoj dužnosti, uskladiti iznos priznatog prava sa odredbama ovog zakona, u roku od 30 dana od dana stupanja na snagu ovog zakona.

(2) Korisnicima prava iz stava 1. ovog člana pripada pravo u iznosu propisanom ovim zakonom od dana stupanja na snagu ovog zakona.“

Član 8.

Ovaj zakon se objavljuje u „Službenom glasniku Republike Srpske“, a stupa na snagu 1. maja 2022. godine.

Broj: 02/1-021-393/22 POTPREDSJEDNIK

Datum: 12. aprila 2022. godine NARODNE SKUPŠTINE

Denis Šulić